<https://www.mingguanwanita.my/anak-bukan-sekadar-rezeki-tetapi-amanah-yang-besar-tanggungannya-pada-mak-ayah/#Article>
<http://schema.org/articleBody>
"Sesungguhnya, anak bukan sekadar rezeki, tetapi amanah yang besar tanggungannya pada mak, ayah.    Kehadiran cahaya mata bukan sekadar penyeri hidup mak, ayah tetapi hadir bersama tanggungjawab dan amanah buat pasangan yang telah berkahwin.    Anak ibarat kain putih, mak ayah lah yang bertanggungjawab mencorakkan mereka. Kongsi Farizal Radzali, sudah-sudahlah mengatakan anak itu rezeki.  Anak BUKAN Sekadar REZEKI  Jika anak-anak itu rezeki, kenapa kebanyakan yang susah hidupnya itu, punyai anak yang ramai? Jika rezekinya pada anak-anak, bukankah lebih ramai anak lebih banyak rezekinya?    Dan akhirnya anak-anak yang ramai itu tak terbela nasibnya. Sekolah tak mampu. Kecil-kecil sudah bekerja cari duit poket sendiri. Malah, kecil-kecil lagi sudah ada yang jadi pencuri.    Kecil-kecil lagi sudah jadi samseng. Masuk usia remaja, hisap dadah. Jadi peragut. Sebab apa? Sebab tekanan hidup? Atau kurang kasih sayang kerana adik beradik ramai?    Mana kualiti anak-anak yang dikatakan rezeki itu?  Tetapi AMANAH Yang Besar  Anak itu adalah rezeki dari Allah SWT. Tak semua orang memilikinya. Itu pemberian Allah, sebab itu dipanggil rezeki.    Tapi untuk ibu ayah, anak itu bukan sekadar rezeki, anak itu amanah. Amanah itu besar tanggungannya.    Anak itu punca rezeki? Jangan sampai rezeki anak, kita yang gunakan untuk kepentingan diri. Jangan sampai amanah dan tangungjawab kepada anak, kita abaikan. Hanya bangga anak ramai, tak peduli bab amanah.    Tingkatkan kualiti, bukan kuantiti.    Dan di satu hari kelak, anak-anak akan menjadi seperti apa yang kita tanamkan dalam diri mereka.    Baca Juga Di Sini:    Rezeki Macam Mana Yang Ibu Ayah Bawa Pulang Beri Anak Makan    Ajar Anak Tak Terlalu Memilih Lauk Untuk Dimakan, Agar Bersyukur    “Pernah DiTampar Ketika Bertugas.” Mak “Guard” Ini Tak Pernah Serik Fokus Cari Rezeki    Rezeki Anak Ramai @ Sedikit Bukan Kesalahan, Mak Ayah Berbanggalah Galas Tanggungjawab Ini  Yang Besar Tanggungannya Pada Mak, Ayah  Kita abaikan anak hari ini, nanti anak-anak abaikan kita. Masa itu pasti si anak dicop derhaka kepada mak ayah. Anak-anak sentiasa dilihat salah di mata masyarakat jika mengabaikan ibu ayah. Anak-anak yang jahat, kononnya seburuk manapun ibu ayah kita, mereka tetap insan yang melahirkan dan membesarkan.    Derhaka seorang anak kepada ibu, ayah adalah dosanya kepada ibu ayahnya.    Manakaka derhaka seorang ibu, ayah kepada anaknya adalah dosanya kepada Tuhannya.    Jangan bangga jika punyai anak yang ramai, tapi banggalah punyai anak yang berkualiti walau hanya seorang.    Tiada anak? Jangan sedih. Allah tak kata tiada anak tak masuk syurga. Tapi Allah kata, amanah anak yang tak dijaga, pasti ada hukuman untuknya.    Wallahua'lam.  Farizal Radzali    Mingguan Wanita : Oleh sebab itu bagi sesetengah pasangan lebih rela memiliki anak yang sedikit kerana mereka memikirkan yang terbaik buat anak-anak, kemampuan mereka dari segi tanggungan dan juga tanggungjawab. Tidak salah beranak ramai, cumanya menjadi salah apabila kita tidak menghargai anak sebaik-baiknya.     Sumber : Puan Farizal Radzali        Bangkit Wanita Mingguan Wanita  Group khas buat semua wanita B40 dan M40 yang mahu bangkit maju dari kehidupan sekarang menerusi perkongsian tip, promosi kursus anjuran Mingguan Wanita, perkongsian kisah inspirasi wanita. #langkahyakinlakarkejayaan  https://t.me/bangkitwanitaMW    Follow kami di :  Facebook Mingguan Wanita  Instagram Mingguan Wanita  Twitter Mingguan Wanita    #bangkitwanita  #langkahyakinlakarkejayaan  #bisnesdarirumah  #mingguanwanita"
<https://www.mingguanwanita.my/anak-bukan-sekadar-rezeki-tetapi-amanah-yang-besar-tanggungannya-pada-mak-ayah/>